Με πυγμή, πάθος και τσαμπουκά ο Ολυμπιακός «πάγωσε» την Τούμπα με 1-0, με ένα αυτογκόλ του Γιαννούλη και υποχρέωσε τον ΠΑΟΚ στην πρώτη του εντός έδρας ήττα σε πρωτάθλημα και Κύπελλο μετά τις 31/5/2017 με τον Παναθηναϊκό για τα πλέι-οφ κατάταξης.



Απέναντι σε έναν ΠΑΟΚ που έμοιαζε παγιδευμένος και εγκλωβισμένος από το 30’ και μετά και με έξοχη τακτική από τον Πέδρο Μαρτίνς, οι «ερυθρόλευκοι» άρχισαν σταδιακά να παίρνουν τα ηνία του αγώνα και με απείλησαν τον ΠΑΟΚ με δοκάρι του Ελ Αραμπί στο 42’. Το γκολ που έμελλε να κρίνει το ματς, με αυτογκόλ ο Γιαννούλης, σε μία κούρσα του Τσιμίκα που έκανε το σλάλομ της ζωής του και σούταρε ο Πασχαλάκης απέκρουσε, η μπάλα γύρισε από τον Ραντζέλοβιτς προς τα μέσα (χωρίς να διακρίνεται στα σίγουρα αν η μπάλα έχει βγει κόρνερ και ο Γιαννούλης στην προσπάθειά του να διώξει την έστειλε στα δίχτυα της ομάδας του.



Αμέσως μετά ο ΠΑΟΚ είχε την στιγμή του και σκόραρε με τον Βαρέλα, μετά από φάση διαρκείας και δύο αποκρούσεις του Σα (βρήκε και στο δοκάρι η μπάλα), ωστόσο ο στόπερ του Δικεφάλου του Βορρά στην εκκίνηση της φάσης, είναι σε αντικανονική θέση.



Κορυφαίος για τον Ολυμπιακό ο Τσιμίκας, πολλή δουλειά ο Καμαρά, ο Βαλμπουενά πάλι έκανε το κουμάντο, αλλά ο MVP ήταν ο Πορτογάλος τεχνικός του Ολυμπιακού που έκανε ματ στον συμπατριώτη του και φέρνει την ομάδα του στο +5, μία αγωνιστική πριν το φινάλε της κανονικής περιόδου.



Πώς έπαιξαν



Ο ΠΑΟΚ παρατάχθηκε για πρώτη φορά με τον Πασχαλάκη κάτω από τα δοκάρια στο πρωτάθλημα και το ματς με τον Άρη στην Τούμπα, ύστερα από πέντε μήνες με το γνώριμο 4-4-1-1 και τον Βιεϊρίνια δεξιά, ενώ ο Πέλκας είχε ρόλο δεύτερο επιθετικού πίσω από τον Σφιντέρσκι. Ο Ολυμπιακός με μία αλλαγή σε σύγκριση με το ματς της Πέμπτης και τον Λάζαρ Ραντζέλοβιτς να παίρνει την θέση του Γιώργου Μασούρα στο 4-3-3 του Πέδρο Μαρτίνς.







Οι συνθέσεις:

Με τον ΠΑΟΚ να προσπαθεί να πάρει τα ηνία του ματς, φυσιολογικά ως γηπεδούχος, ξεκίνησε το ματς. Οι Θεσσαλονικείς θέλησαν να ασκήσουν πίεση από το πρώτο τρίτο του γηπέδου στον Ολυμπιακό, κατάφεραν να δυσκολέψουν το κατέβασμα της μπάλας στους «ερυθρόλευκους» στο πρώτο μισάωρο, αλλά στην πραγματικότητα δεν μπόρεσαν ποτέ να δώσουν τον δαιμονιώδη ρυθμό που συνήθιζαν σε άλλα ντέρμπι στην Τούμπα. Με κάποια τρίγωνα, ειδικά από τα αριστερά, προσπάθησαν να διασπάσουν την άμυνα του Ολυμπιακού, χωρίς αντίκρισμα. Τελικές από ένα μακρινό φάουλ του Μίσιτς στο 14’ , ενώ στο 18’ ο Πέλκας πίεσε τον Γκιλέρμε, η μπάλα μετά από συνδυασμό κατέληξε σε αυτόν, αλλά το σουτ του χτύπησε στον Σφιντέρσκι και έφυγε άουτ.Η πίεση του ΠΑΟΚ για να κλέψει μπάλα εξακολούθησε να είναι ασφυκτική μέχρι το 30’, αλλά χωρίς ποτέ, πέραν μιας φάσης με τον Μπα να κρατάει με δυσκολία την μπάλα. Ξάφνου οι «ερυθρόλευκοι» ανεβάζουν την πίεση και καθηλώνουν τον Δικέφαλο του Βορρά στο δικό του μισό. Η μεγαλύτερη φάση του πρώτου μέρους θα έρθει στο 42’ όταν ο Βαλμπουενά από τα δεξιά, βγάζει σέντρα, ο Ελ Αραμπί θα κάνει το βολ-πλανέ και η μπάλα θα χτυπήσει στο οριζόντιο δοκάρι και θα φύγει έξω. Ο Ολυμπιακός στο φινάλε του πρώτου μέρους, θα έχει άλλη μια σημαντική στιγμή, με τον Ραντζέλοβιτς μετά από γέμισμα με το σώμα του Τσιμίκα, αλλά θα πιάσει πολύ άσχημα το σουτ.Η επανάληψη θα βρει τον Ολυμπιακό, να προηγείται στο 49’ μετά από μια φάση που ανήκει σε μεγάλο ποσοστό στον Τσιμίκα. Ο αριστερός μπακ των «ερυθρολεύκων» κάνει κούρσα πενήντα μέτρων αφού αποφεύγει τρεις ποδοσφαιριστές του ΠΑΟΚ, κάνει το σουτ, ο Πασχαλάκης δύσκολα θα επέμβει προς τα αριστερά του, με τον Ραντζέλοβιτς να γυρνά την μπάλα (δύσκολα διακριτό το αν έχει βγει η μπάλα κόρνερ πριν την γυρίσει ο Σέρβος) στο σώμα του Γιαννούλη που έστειλε την μπάλα στην εστία του για το 0-1.Αμέσως μετά ο Δικέφαλος του Βορρά θ’ απαντήσει, σε μια στημένη φάση, ωστόσο ο Στίλερ δεν θα το μετρήσει. Ο Βιεϊρίνια εκτελεί, ο Μπουχαλάκης κάνει λάθος και βρίσκει την μπάλα, γυρνώντας την προς την εστία του Σα που αποκρούει, ο Σφιντέρσκι αποκρούει, πάλι ο Σα με την μπάλα να βρίσκει το δοκάρι και από κοντά ο Βαρέλα στα δίχτυα, όμως ο Στίλερ δεν θα μετρήσει το γκολ, αφού στο VAR, θα διαπιστώσει πως ο στόπερ του ΠΑΟΚ που αργότερα σκόραρε στην εξέλιξη της φάσης, κάνει συμμετοχή με προσπάθεια για κεφαλιά, όταν ο Βιεϊρίνια εκτέλεσε το φάουλ.Οι γηπεδούχοι μετά και από αυτό το σοκ, θα έχουν ένα σουτ του Βιεϊρίνια που κόντραρε και μπλόκαρε ο Σα, ενώ στο 58’ ο Μπίσεσβαρ θα βγάλει σέντρα για τον Σφιντέρσκι που δεν θα προλάβει. Ο Φερέιρα που είχε αλλάξει πτέρυγες στους Λημνιό και Μπίσεσβαρ θα κάνει την πρώτη αλλαγή στο 64’ με τον Άκπομ να μπαίνει αντί του Πέλκα. Ο Μαρτίνς θα απαντήσει με Χασάν αντί Ελ Αραμπί, ενώ στο 70’ ο Καμαρά θα κλέψει από τον Μαουρίσιο και θα κάνει το σουτ, αλλά ο Πασχαλάκης θα αποκρούσει.Ο ΠΑΟΚ ενώ το φυσιολογικό θα ήταν να έχει εκείνος περισσότερες δυνάμεις από τον αντίπαλό του που είχε ματς την Πέμπτη έπεφτε. Ούτε η αλλαγή του Καντουρί αντί του κακού Μαουρίσιο, δεν έφερε την επιθυμητή μεταμόρφωση. Ο Ολυμπιακός δεν θα μπορέσει να τελειώσει σωστά κάποιες φάσεις που είχε σε ανοικτό χώρο. Ο Φερέιρα εγκλωβισμένος και χωρίς να μπορεί να βοηθήσει την ομάδα του έριξε και τον Λάμπρου στο ματς, αλλά δεν άλλαξε κάτι με τον Ολυμπιακό να στέλνει την διαφορά στο +5 από τον Δικέφαλο του Βορρά.Πασχαλάκης, Βιεϊρίνια, Ινγκασον, Βαρέλα, Γιαννούλης, Μαουρίσιο (75’ Ελ Καντουρί), Μίσιτς, Λημνιός (82’ Λάμπρου), Μπίσεσβαρ, Πέλκας (64’ Άκπομ), ΣφιντέρσκιΣτον πάγκο έμειναν οι: Ζίβκοβιτς, Μάτος, Εσίτι, Ντάγκλας ΑουγκούστοΣα, Ομάρ, Μπα, Σεμέδο, Τσιμίκας, Γκιλέρμε, Μπουχαλάκης, Καμαρά, Βαλμπουενά (90+2' Γκασπάρ), Ραντζέλοβιτς (83’ Μασούρας), Ελ Αραμπί (69’ Χασάν)Στον πάγκο έμειναν οι: Αλέν, Φορτούνης, Καφού, Σισέ